การจัดการ

โครงสร้างการจัดการ

โครงสร้างกรรมการบริษัท ประกอบด้วยคณะกรรมการทั้งหมด 3 ชุด ดังต่อไปนี้

คณะกรรมการบริษัท ตามหนังสือรับรอง ณ วันที่ 18 พฤศจิกายน 2545 มีจำนวน 9
ท่านประกอบด้วย

+----------------------------+-----------------------------------------+
| 1. ร.ท.สุชาย เชาว์วิศิษฐ       | ประธานกรรมการบริษัท                       |
+----------------------------+-----------------------------------------+
| 2. ดร.สนิท สโมสร            | ประธานกรรมการตรวจสอบและกรรมการอิสระ      |
+----------------------------+-----------------------------------------+
| 3. นายหลิน ฟู ไหล            | ประธานกรรมการบริหาร                      |
|                            |                                         |
| 4. ดร.สมชาย ภคภาสน์วิวัฒน์     | กรรมการตรวจสอบและกรรมการอิสระ            |
+----------------------------+-----------------------------------------+
| 5. รศ.กฤช ภูริสินสิทธิ์          | กรรมการตรวจสอบและกรรมการอิสระ            |
+----------------------------+-----------------------------------------+
| 6. นายหลักชัย กิตติพล          | กรรมการ                                 |
+----------------------------+-----------------------------------------+
| 7. นายอนันต์ เจษฎาวิสุทธิ์       | กรรมการผู้จัดการและกรรมการบริหาร            |
+----------------------------+-----------------------------------------+
| 8. นายชลิต เจษฎาวิสุทธิ์        | กรรมการและกรรมการบริหาร                  |
+----------------------------+-----------------------------------------+
| 9. นายฟอง ซิล กวน           | กรรมการและกรรมการบริหาร                  |
+----------------------------+-----------------------------------------+

กรรมการผู้มีอำนาจลงนามแทนบริษัท

นายอนันต์ เจษฎาวิสุทธิ์ ซึ่งเป็นกรรมการลงลายมือ และประทับตราสำคัญของบริษัท หรือนายชลิต
เจษฎาวิสุทธิ์ หรือนายหลิน ฟู ไหล กรรมการสองคนนี้ลงลายมือชื่อร่วมกัน
และประทับตราสำคัญของบริษัท

ตามมติคณะกรรมการครั้งที่ 5/2545 เมื่อวันที่ 14 มิถุนายน 2545
โดยมีกรรมการตรวจสอบเข้าร่วมประชุมด้วย ได้กำหนดหน้าที่ของคณะกรรมการบริษัท
คณะกรรมการบริหาร คณะกรรมการตรวจสอบและกรรมการผู้จัดการ ดังต่อไปนี้

  ขอบเขตอำนาจหน้าที่ของคณะกรรมการ

1.  การปฏิบัติหน้าที่ของคณะกรรมการ

คณะกรรมการของบริษัท ได้ปฏิบัติหน้าที่โดยใช้ความรู้ ความสามารถ
และประสบการณ์ให้เป็นประโยชน์ต่อการดำเนินธุรกิจของบริษัทและได้ปฏิบัติหน้าที่ตามวัตถุประสงค์
ข้อบังคับของบริษัท และมติที่ประชุมผู้ถือหุ้นของบริษัท
ด้วยความระมัดระวังเพื่อรักษาผลประโยชน์ของบริษัทฯ และรับผิดชอบต่อผู้ถือหุ้น

2.  การทบทวนและให้ความเห็นชอบกับนโยบายที่เหมาะสม

คณะกรรมการบริษัท
รับผิดชอบในการทบทวนและให้ความเห็นชอบกับนโยบายและทิศทางการดำเนินงานที่เสนอโดยคณะกรรมการบริหาร
เว้นแต่เรื่องดังต่อไปนี้ ซึ่งคณะกรรมการต้องได้รับอนุมัติจากที่ประชุมผู้ถือหุ้นก่อนการดำเนินการ
อันได้แก่ เรื่องที่กฎหมายกำหนดให้ต้องได้รับมติอนุมัติของที่ประชุมผู้ถือหุ้น

3.  การกำกับดูแลคณะกรรมการบริหาร

คณะกรรมการบริษัท
กำกับดูแลให้คณะกรรมการบริหารดำเนินตามนโยบายที่กำหนดไว้อย่างมีประสิทธิภาพ
และแจ้งให้คณะกรรมการบริหารนำเสนอเรื่องที่มีสาระสำคัญต่อการดำเนินงานของรายการระหว่างบุคคลที่เกี่ยวโยงกัน
พิจารณาให้เป็นไปตามกฎระเบียบ ข้อบังคับของสำนักงานก.ล.ต. และ ตลาดหลักทรัพย์

หากจำเป็น คณะกรรมการจะได้กำหนดให้มีการว่าจ้างที่ปรึกษาภายนอก
เพื่อให้คำปรึกษาหรือให้ความเห็นทางวิชาชีพประกอบการตัดสินใจในเรื่องที่มีผลต่อการดำเนินธุรกิจอย่างมีสาระสำคัญของบริษัท

4.  การจัดให้มีระบบควบคุมภายในและการตรวจสอบภายใน

คณะกรรมการได้กำกับให้บริษัท มีระบบควบคุมภายใน
และการตรวจสอบภายในที่มีประสิทธิผลโดยจัดให้มีฝ่ายตรวจสอบและดูแลการปฏิบัติงานภายใน
เป็นผู้ติดตามและดำเนินการร่วมและประสานงานกับคณะกรรมการตรวจสอบ

5.  จริยธรรมธุรกิจและจรรยาบรรณ

คณะกรรมการจะจัดให้มี Compliance Manual ของบริษัท
เกี่ยวกับจรรยาบรรณและจริยธรรมทางธุรกิจ จริยธรรมของผู้บริหารและพนักงาน
เพื่อใช้เป็นแนวทางปฏิบัติภายในองค์กร

คณะกรรมการบริหาร มีจำนวน 4 ท่าน ประกอบด้วย

  ------------------------------------ ----------------------------------
  1. นายหลิน ฟู ไหล                      ประธานกรรมการบริหาร

  2. นายอนันต์ เจษฎาวิสุทธิ์                 กรรมการบริหาร

  3. นายชลิต เจษฎาวิสุทธิ์                  กรรมการบริหาร

  4. นายฟอง ซิล กวน                     กรรมการบริหาร
  ------------------------------------ ----------------------------------

ขอบเขตอำนาจหน้าที่ของคณะกรรมการบริหาร

1.  มีอำนาจสั่งการ วางแผน และดำเนินกิจการของบริษัท
    ให้เป็นไปตามนโยบายที่คณะกรรมการบริษัทกำหนด

2.  มีอำนาจอนุมัติเรื่องการลงทุนในโครงการที่มูลค่า ไม่เกิน 2 ล้านบาท

3. มีอำนาจอนุมัติค่าใช้จ่ายหรือการจ่ายเงินแต่ละครั้ง มูลค่า 1 ล้านบาทขึ้นไปแต่ไม่เกิน 2
ล้านบาท

4.  มีอำนาจแต่งตั้ง และบริหารงาน ระดับฝ่ายขึ้นไป
    เพื่อประโยชน์และประสิทธิภาพการจัดการที่ดีและโปร่งใส เช่น
    พิจารณาการควบคุมคุณภาพของผลิตภัณฑ์ เป็นต้น

5.  มีอำนาจพิจารณากำหนดสวัสดิการพนักงานให้เหมาะสมกับสถานการณ์
    ประเพณีปฏิบัติและสอดคล้องกับกฎหมายที่บังคับใช้อยู่

6. มีอำนาจอนุมัติการตั้งสำรองหนี้สูญ/หนี้สูญ และการดำเนินคดีความซื้อ-ขายสำหรับมูลหนี้ 5
แสนบาทขึ้นไป แต่ไม่เกิน 2 ล้านบาท

แต่ทั้งนี้การอนุมัติรายการของคณะกรรมการบริหารดังกล่าวข้างต้น
จะไม่รวมถึงการอนุมัติรายการที่คณะกรรมการบริหารหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
รวมทั้งรายการที่กำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกันและการได้มาหรือจำหน่ายไปซึ่งสินทรัพย์ที่สำคัญของบริษัท
เพื่อให้สอดคล้องกับข้อกำหนดของตลาดหลักทรัพย์

คณะกรรมการตรวจสอบ

ที่ประชุมวิสามัญผู้ถือหุ้นบริษัท ครั้งที่ 5/2544 เมื่อวันที่ 1 กรกฎาคม 2544 ครั้งที่ 1/2545
เมื่อวันที่ 2 กุมภาพันธ์ 2545 ได้มีมติแต่งตั้งคณะกรรมการตรวจสอบ จำนวน 3 ท่าน ประกอบด้วย

+--------------------------------+-------------------------------------+
| 1. ดร. สนิท สโมสร               | ประธานกรรมการตรวจสอบ                |
+--------------------------------+-------------------------------------+
| 2. ดร. สมชาย ภคภาสน์วิวัฒน์        | กรรมการตรวจสอบ                      |
+--------------------------------+-------------------------------------+
| 3. รศ.กฤช ภูริสินสิทธิ์              | กรรมการตรวจสอบ                      |
|                                |                                     |
| 4. นายเชษฐา มีมั่งคั่ง              | เลขานุการคณะกรรมการ                  |
+--------------------------------+-------------------------------------+

ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัท มีการรายงานทางการเงินอย่างถูกต้องและเปิดเผยอย่างเพียงพอ
    โดยประสานงานกับ
    ผู้สอบบัญชีภายนอกและผู้บริหารที่มีหน้าที่จัดทำรายงานการเงินทั้งรายไตรมาสและประจำปี

2.  สอบทานให้บริษัทมีระบบควบคุมภายใน และการตรวจสอบภายในที่เพียงพอและมีประ สิทธิภาพ

3.  พิจารณา คัดเลือก และเสนอแต่งตั้งผู้สอบบัญชีของบริษัท
    รวมถึงพิจารณาเสนอค่าตอบแทนของผู้สอบบัญชี

4.  สอบทานการปฏิบัติงานของบริษัทให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัท

5.  พิจารณาการเปิดเผยข้อมูลของบริษัท
    ในกรณีที่เกิดรายการที่เกี่ยวโยงหรือรายการที่อาจมีความขัดแย้งทางผลประโยชน์ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบ
    โดยเปิดเผยไว้ในรายงานประจำปีของบริษัท
    ซึ่งรายงานดังกล่าวลงนามโดยประธานกรรมการตรวจสอบ
    รายการดังกล่าวประกอบด้วยข้อมูลดังต่อไปนี้

1.  ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัท

2.  ความเห็นเกี่ยวกับความเพียงพอของระบบควบคุมภายในของบริษัท

3.  เหตุผลที่เชื่อว่าผู้สอบบัญชีของบริษัทเหมาะสมที่จะได้รับการแต่งตั้งต่อไปอีกวาระหนึ่ง

4.  รายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบ
    ภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัท

ขอบเขตอำนาจหน้าที่ของกรรมการผู้จัดการ

1.  เป็นผู้ตัดสินใจในเรื่องที่สำคัญของบริษัท กำหนดภารกิจ วัตถุประสงค์ แนวทาง นโยบายของ
    บริษัทรวมถึงการกำกับดูแลการดำเนินงานโดยรวม ผลผลิต ความสัมพันธ์กับลูกค้า
    และต้องรับผิดชอบต่อคณกรรมการบริษัท

2.  มีอำนาจอนุมัติค่าใช้จ่ายตามโครงการที่ได้รับอนุมัติจากคณะกรรมการบริษัทแล้ว และค่าใช้จ่าย
    หรือการจ่ายเงินแต่ละครั้ง มูลค่าไม่เกิน 1 ล้านบาท

3.  พิจารณาเรื่องการลงทุน รวมถึงการซื้อขายทรัพย์สินถาวรของบริษัท
    เพื่อเสนอต่อคณะกรรมการบริหาและ/หรือคณะกรรมการบริษัท

4.  พิจารณาเรื่องการระดมทุนของบริษัท เพื่อนำเสนอต่อคณะกรรมการบริหาร และ/หรือ
    คณะกรรมกาบริษัท

5.  มีอำนาจจ้าง แต่งตั้ง ปลดออก ให้ออก ไล่ออก กำหนดอัตราค่าจ้าง ให้บำเหน็จรางวัล
    ปรับขึ้นเงินเดือนค่าตอบแทน เงินโบนัส สำหรับพนักงานระดับต่ำกว่าผู้จัดการฝ่ายลงมา

6.  มีอำนาจอนุมัติการตั้งสำรองหนี้สูญ/หนี้สูญ และการดำเนินคดีความซื้อ-ขายสำหรับมูลหนี้ไม่เกิน
    5 แสนบาท

7.  มีอำนาจกระทำการและแสดงตนเป็นตัวแทนบริษัท
    ต่อบุคคลภายนอกในกิจการที่เกี่ยวข้องและเป็นประโยชน์ต่อบริษัท

8.  อนุมัติการแต่งตั้งที่ปรึกษาด้านต่างๆที่จำเป็นต่อการดำเนินงาน

9.  ดำเนินกิจการที่เกี่ยวข้องกับการบริหารงานทั่วไปของบริษัท

แต่ทั้งนี้การอนุมัติรายการของกรรมการผู้จัดการดังกล่าวข้างต้น
ไม่รวมถึงการอนุมัติรายการที่ทำให้กรรมการผู้จัดการหรือบุคคลที่อาจมีความขัดแย้ง
มีส่วนได้เสียหรืออาจมีความขัดแย้งทางผลประโยชน์ในลักษณะอื่นใดกับบริษัทหรือบริษัทย่อย
รวมทั้งรายการที่กำหนดให้ต้องขอความเห็นชอบจากผู้ถือหุ้นในการทำรายการที่เกี่ยวโยงกันและการได้มาหรือจำหน่ายไปซึ่งสินทรัพย์ที่สำคัญของบริษัทหรือบริษัทร่วม
เพื่อให้สอดคล้องกับข้อกำหนดของตลาดหลักทรัพย์ในเรื่องดังกล่าว

เจ้าหน้าที่ระดับบริหารของบริษัท ประกอบด้วย

+---------------------------------+------------------------------------+
| 1. นายอนันต์ เจษฎาวิสุทธิ์            | กรรมการผู้จัดการ                      |
+---------------------------------+------------------------------------+
| 2. นายฟอง ซิล กวน                | ผู้จัดการทั่วไป                         |
+---------------------------------+------------------------------------+
| 3. นายชลิต เจษฎาวิสุทธิ์             | ผู้ช่วยผู้จัดการทั่วไป (สำนักงาน )          |
+---------------------------------+------------------------------------+
| 4. นายฮิว เซง เยป                | ผู้ช่วยผู้จัดการทั่วไป (โรงงาน)            |
+---------------------------------+------------------------------------+
| 5. นายเชษฐา มีมั่งคั่ง               | ผู้จัดการฝ่ายการเงิน                    |
|                                 |                                    |
|                                 | ผู้จัดการฝ่ายวิจัยธุรกิจ                   |
|                                 |                                    |
|                                 | ผู้จัดการฝ่ายการตลาดในประเทศ           |
+---------------------------------+------------------------------------+
| 6. นางสาวอรพิณ เสถียรเขต          | รักษาการแทนผู้จัดการฝ่ายบัญชี             |
+---------------------------------+------------------------------------+
| 7. นางสาวรัชกุน สุขเกษมกุลชัย        | ผู้จัดการฝ่ายตรวจสอบภายใน              |
+---------------------------------+------------------------------------+
| 8. นายศักดิ์ชัย เจษฎาวิสุทธิ์           | ผู้จัดการฝ่ายการตลาดต่างประเทศ          |
+---------------------------------+------------------------------------+
| 9. นางอนงค์ เจษฎาวิสุทธิ์            | ผู้จัดการฝ่ายจัดซื้อ                      |
+---------------------------------+------------------------------------+
| 10. นางสาวจันทร์เพ็ญ วัฒนาพิชิตพงศ์    | ผู้จัดการฝ่ายผลิตสินค้า                   |
+---------------------------------+------------------------------------+
| 11. นายเฉลิม ไผ่ทอง               | ผู้จัดการฝ่ายช่างเทคนิค                  |
+---------------------------------+------------------------------------+
| 12. นางสาวรัชนี ศรีประสิทธิ์          | ผู้จัดการฝ่ายคุณภาพสินค้า                 |
+---------------------------------+------------------------------------+
| 13. นางสาวนิศานาถ คงภิบาล         | ผู้จัดการฝ่ายวิจัยและพัฒนา                |
+---------------------------------+------------------------------------+
| 14. นางสุมาลี เอี่ยวสานุรักษ์          | ผู้จัดการฝ่ายทรัพยากรบุคคล               |
+---------------------------------+------------------------------------+

การสรรหากรรมการและผู้บริหาร

บริษัทไม่มีคณะกรรมการสรรหา โดยในการคัดเลือกบุคคลที่จะได้รับการแต่งตั้งเป็นกรรมการ
จะพิจารณาจากคุณสมบัติ ความรู้ความสามารถ ประสบการณ์
และเวลาที่จะเข้าร่วมประชุมกับคณะกรรมการบริษัทโดยสม่ำเสมอ
ทั้งนี้ที่ประชุมผู้ถือหุ้นจะเป็นผู้แต่งตั้งกรรมการโดยใช้เสียงข้างมากตามหลักเกณฑ์และวิธีการดังต่อไปนี้

(1) ผู้ถือหุ้นคนหนึ่งๆ จะมีคะแนนเสียงเท่ากับหนึ่งหุ้นต่อหนึ่งเสียง

(2) ผู้ถือหุ้นคนหนึ่งๆ จะใช้คะแนนเสียงที่ตนมีอยู่ทั้งหมดตาม (1)
    เพื่อเลือกตั้งบุคคลคนเดียวหรือหลายคนเป็นกรรมการก็ได้
    แต่จะแบ่งคะแนนเสียงให้กรรมการคนใดมากหรือน้อยกว่ากรรมการคนอื่นๆไม่ได้

(3) บุคคลซึ่งได้รับคะแนนเสียงสูงสุดตามลำดับจะได้รับแต่งตั้งให้เป็นกรรมการเท่ากับจำนวนกรรมการที่จะพึงมีหรือจะพึงเลือกตั้งในครั้งนั้น
    ในกรณีที่บุคคลลงได้รับการเลือกตั้งในลำดับถัดลงมามีคะแนนเสียงเท่ากันเกินจำนวนที่จะพึงมีหรือจะพึงเลือกตั้งในครั้งนั้น
    ให้ผู้เป็นประธานเป็นผู้ออกเสียงชี้ขาด ในการประชุมสามัญประจำปีทุกครั้ง
    กรรมการจำนวนหนึ่งในสามจะต้องออกจากตำแหน่ง
    และถ้าจำนวนกรรมการจะแบ่งออกให้ตรงเป็นสามส่วนไม่ได้แล้ว
    ให้กรรมการในจำนวนที่ใกล้ที่สุดกับส่วนหนึ่งในสามออกจากตำแหน่ง ในปีที่หนึ่งและปีที่สอง
    ภายหลังจดทะเบียนแปรสภาพเป็นบริษัทมหาชน
    การออกจากตำแหน่งของกรรมการตามวาระจะใช้วิธีจับสลากกัน ส่วนในปีต่อๆไป
    ให้กรรมการคนที่อยู่ในตำแหน่งนานที่สุดเป็นผู้ออกจากตำแหน่ง ทั้งนี้
    กรรมการที่ออกตามวาระนั้นๆ อาจถูกเลือกเข้ามาดำรงตำแหน่งใหม่ก็ได้

ค่าตอบแทนผู้บริหาร

ค่าตอบแทนที่เป็นตัวเงิน

  ● กรรมการ

+----------------+-------------+-------------+----------+-------------+
|                | ปี 2544      |             | ปี 2545   |             |
+----------------+-------------+-------------+----------+-------------+
|                | จำนวนราย    | จำนวนเงิน    | จำนวนราย | จำนวนเงิน    |
|                |             | (บาท)       |          |             |
|                | (คน)        |             | (คน)     | (บาท)       |
+----------------+-------------+-------------+----------+-------------+
| เบี้ยประชุมรวม    | 7           | 123,000     | 9        | 493,000     |
+----------------+-------------+-------------+----------+-------------+

  หมายเหตุ : ที่ประชุมคณะกรรมการบริษัท ครั้งที่ 1/2545 เมื่อวันที่ 20 มกราคม 2545
  ได้มีมติแต่งตั้ง ร.ศ.กฤช ภูริสินสิทธิ์ เป็นกรรมการอิสระและกรรมการตรวจสอบ
  และต่อมาที่ประชุมคณะกรรมการบริษัท ครั้งที่ 2/2545 เมื่อวันที่ 9 มีนาคม 2545 ได้มีมติแต่งตั้ง
  ร.ท. สุชาย เชาวิศิษฐ เป็นประธานกรรมการบริษัท และนายหลิน ฟูไหล
  เป็นประธานกรรมการบริหาร จึงทำให้คณะกรรมการบริษัท ตามหนังสือรับรอง ณ วันที่ 18
  พฤศจิกายน 2545 มีจำนวน 9 ราย

● ผู้บริหาร

  ในปี 2544 ค่าตอบแทนผู้บริหาร 3 ราย รวม 3.82 ล้านบาท
  ซึ่งค่าตอบแทนดังกล่าวไม่รวมค่าตอบแทนที่จ่ายให้แก่นายอนันต์ เจษฎาวิสุทธิ์
  เนื่องจากนายอนันต์ซึ่งเป็นผู้บริหารของบริษัท และบมจ. ไทยฮั้วยางพารา
  ได้รับค่าตอบแทนในฐานะผู้บริหารของ บมจ. ไทยฮั้วยางพาราเพียงแห่งเดียว แต่ในปี 2545
  เป็นต้นไป นายอนันต์ได้ลาออกจากการเป็นผู้บริหารของ บมจ. ไทยฮั้วยางพารา
  และจะได้รับค่าตอบแทนผู้บริหารจากบริษัท

จำนวนผู้บริหารในที่นี้
แบ่งตามคำจำกัดความของสำนักงานคณะกรรมการกำกับหลักทรัพย์และตลาดหลักทรัพย์ (กลต.)
กล่าวคือ กรรมการผู้จัดการ และผู้บริหาร 4 รายถัดมา โดยนับผู้บริหารในลำดับที่ 4 ทุกราย
ซึ่งในปี 2545 บริษัทได้มีการเปลี่ยนแปลงโครงสร้างองค์กร
ทำให้ผู้บริหารตามคำจำกัดความของสำนักงาน กลต. เปลี่ยนแปลงไปจากจำนวน 4 ราย
(กรณีรวมนายอนันต์) ในปี 2544 เป็น 14 ราย สำหรับปี 2545 บริษัทมีค่าตอบแทนผู้บริหาร
คิดเป็นจำนวนเงิน 6.59 ล้านบาท

การกำกับดูแลกิจการ

ที่ผ่านมา เนื่องจากบริษัทเป็นบริษัทจำกัด
คณะกรรมการบริษัทจึงยังไม่ได้มีการวางแนวทางเกี่ยวกับข้อพึงปฏิบัติที่ดีสำหรับคณะกรรมการบริษัทจดทะเบียน
(Code of Best Practices) ที่เป็นไปตามแนวทางของตลาดหลักทรัพย์ อย่างไรก็ตาม
ปัจจุบันภายหลังที่แปรสภาพเป็นบริษัทมหาชน
คณะกรรมการบริษัทได้ร่วมกันกำหนดแนวทางการกำกับดูแลกิจการของบริษัท
ซึ่งเป็นไปตามข้อพึงปฏิบัติที่ดีตามแนวทางของตลาดหลักทรัพย์
และคณะกรรมการบริษัทคาดว่าจะสามารถปฏิบัติตามแนวทางการกำกับดูแลกิจการที่กำหนดได้

การป้องกันการนำข้อมูลภายในไปใช้ประโยชน์ของผู้บริหาร

บริษัทมีการกำหนดนโยบายในการควบคุมผู้บริหารไม่ให้นำข้อมูลภายในองค์กรไปใช้ประโยชน์ส่วนตน
ดังนี้

(1) ให้ความรู้แก่ผู้บริหารในฝ่ายต่างๆ
    เกี่ยวกับหน้าที่ที่ผู้บริหารต้องรายงานการถือหลักทรัพย์ของบริษัทและบทกำหนดโทษตามพระราชบัญญัติหลักทรัพย์และตลาดหลักทรัพย์
    พ.ศ. 2535 และตามข้อกำหนดของตลาดหลักทรัพย์แห่งประเทศไทย

(2) บริษัทจะดำเนินการส่งหนังสือเวียนแจ้งให้ผู้บริหารทราบว่า
    ผู้บริหารที่ได้รับทราบข้อมูลภายในไม่ควรซื้อขายหลักทรัพย์ของบริษัทในช่วง 1 เดือน
    ก่อนที่งบการเงินจะเปิดเผยต่อสาธารณชน

บุคลากร

ก) ณ วันที่ 31 ธันวาคม 2545 บริษัทมีจำนวนพนักงานทั้งสิ้น 541 คน ชาย 127 คน หญิง 414
คน แบ่งเป็นสายงานหลักได้ดังนี้

1. สายงานด้านบริหาร จำนวน 30 คน

2. สายงานด้านการผลิต จำนวน 511 คน

2)  ผลตอบแทนโดยรวม

เงินเดือนของพนักงานในบริษัทสำหรับปี 2544 เป็นจำนวนรวมทั้งสิ้น 33.19 ล้านบาท และ ปี
2545 จำนวน 45.78 ล้านบาท

ค) นโยบายการพัฒนาพนักงาน

ปี 2545 บริษัทมีนโยบายในการบริหารการตลาดยุคใหม่
ส่งพนักงานไปศึกษานโยบายและกลยุทธ์ตราสินค้า และเครื่องหมายการค้า (Trade mark)
หลักสูตร 4 D BRANDING